Cultura programa la comèdia “El fill que vull tindre” de la companyia El Pont Flotant
09 de gener 2017

![Imagen 1](/media/h4ao4dnp/93-teatro-fill-vull-nota.jpg)

La delegació de Cultura programa la comèdia El fill que vull tindre de la companyia _El Pont Flotant_. L'obra es representarà este pròxim divendres 13, a les 20.30 hores en la Casa Municipal de la Cultura, situada en la c/Progrés, 9 del Port de Sagunt. Es tracta d'una comèdia en valencià, apta per a tots els públics.

El fill que vull tindre és una reflexió sobre l'educació i el paper dels pares, dels avis, dels mestres i dels fills en el procés d'aprenentatge. De la seua importància i del valor, la dificultat i l'esforç que requereix educar. Una proposta no exempta d'autocrítica, d'humor, tendresa i ironia, que parla sobre els vincles emocionals amb els fills i amb els pares. Sobre com es projecten en els altres les pors, les manques o les expectatives. De l'esforç que cal fer per a comprendre als fills i també de la dificultat per a comprendre a les generacions passades.

La idea i la direcció de l'obra estan a càrrec d'Àlex Cantó, Joan Collado, Jesús Muñoz i Pau Pons. Està interpretada per Àlex Cantó, Jesús Muñoz i Pau Pons. El disseny i la il·luminació a càrrec de Marc Gonzalo i Àlex Cantó.

L'obra té una durada de 70 minuts i un cost de 7 euros.

*   [](http://www.facebook.com/sharer.php?u=https://aytosagunto.es/va/actualitat/cultura-programa-la-comedia-el-fill-que-vull-tindre-de-la-companyia-el-pont-flotant/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-la-comedia-el-fill-que-vull-tindre-de-la-companyia-el-pont-flotant/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-la-comedia-el-fill-que-vull-tindre-de-la-companyia-el-pont-flotant/ "Linked In")
*   [](mailto:?body=https://aytosagunto.es/va/actualitat/cultura-programa-la-comedia-el-fill-que-vull-tindre-de-la-companyia-el-pont-flotant/)